﻿Sorana Țopa – memoria unui timp Anca Doina CIOBOTARU Elena Carmen ANTOCHI Rezumat: Scrierile actriței Sorana Țopa sunt, în marea lor majoritate, necunoscute Edițiile limitate ale câtorva dintre piesele care prevestesc cele două trilogii Ciclul vieții și Ciclul morții, din perioada interbelică, nu fac decât să ne demonstreze că Sorana Țopa a fost ceva mai mult decât o actriță Textele sale sunt pline de întrebări despre condiția și destinul actorului Sensurile cuprinse în textele dramatice sunt mai puțin accesibile dacă sunt citite izolat; paginile de jurnal, conversațiile sale dactilografiate aduc în atenția noastră spiritul ei analitic În fapt, analizând documentele inedite, oferite de către doamna Lucreția Angheluță Centrului de Cercetare „Arta Teatrului Studiu și Creație”, din cadrul Facultății de Teatru a Universității Naționale de Arte „George Enescu” din Iași, putem observa că Sorana Țopa ne ajută să recuperăm memoria unui timp încă insuficient cunoscut, trăit cu intensitate de lumea teatrului românesc din prima jumătate a secolului XX Cuvinte cheie: Sorana Țopa, jurnal, memorii, teatru interbelic, dramaturgie, teatru românesc Sorana Țopa - pagini de jurnal Anca Doina CIOBOTARU Elena Carmen ANTOCHI Rezumat: În primăvara anului 2017, am avut șansa de a primi documente inedite din arhiva personală a actriței Sorana Țopa Recuperate de către doamna Lucreția Angheluță din întunericul unei pivnițe din București și dăruite, cu generozitate, în vederea valorificării în cadrul unei cercetări doctorale, caietele olografe sau filele dactilografe ne ajută să facem lumină, să reconfigurăm atât personalitatea actriței, cât și imaginea unei epoci Aducem în atenție câteva file din manuscrisul Jurnalului, fragmente prin intermediul cărora Sorana Țopa își relevă personalitatea, capacitatea reflexivă, abilitatea de a radiografia relația om – destin – epocă Cu speranța că într-o zi Jurnalul va fi publicat integral, inițiem un proiect de restitutio in integrum – răspuns firesc și necesar într-un timp în care valorile sunt răsturnate iar cei care bat la porțile carierelor artistice (și nu numai) simt că lupta cu presiunile sistemului socio-economic devine inegală Citindu-le, înțelegem că libertatea spiritului nu poate fi zdrobită de niciun regim politic, cu o singură condiție: să conștientizezi că „a te lăsa pradă facilă în capcana acestor maiștri trăgători de sfori ideologice, ar fi o dovadă de superficialitate vădită și de nematuritate crasă ” Și poate că mai înțelegem ceva: șansa oricărui slujitor al Thaliei se bazează, în egală măsură, pe talent și lecturi profunde Dincolo de paginile Jurnalului se lasă… grăitoarea tăcere a îndoielii „Ochiul tău din ce în ce mai limpede, mai neîntinat ar putea să reflecte întregul depozit dintr-o dată; să ai adică o viziune de ansamblu a întregului proces ca și a structurii celei mai intime ale acestui eu Și dacă ochiul nu-i total deschis, neumbrit de nici o intervenție din partea voinței de a vedea limpede ca și din partea acelor reacții obscure ce răsar automat din memorie, atunci firește că starea de ceață persistă pe undeva, izvorând din cine știe ce unghere nedesfundate, încă, ale conștiinței ” Cuvinte cheie: Sorana Ţopa, jurnal, fragmente, document inedit Memoria vinovată: imaginea ghetoului de la Terezin în teatrul concentraționar Dana MONAH Rezumat: Una din problemele cu care se confruntă teatrul atunci când își propune să trateze tema genocidului este reprezentarea Cum poate teatrul, artă a mimesis-ului, să reprezinte violența extremă, răul absolut? Ce poate fi arătat, pentru a respecta memoria victimelor și în același timp a transmite radicalitatea răului? La sfârșitul secolului XX – începutul secolului XXI doi dramaturgi, francezul Enzo Cormann și spaniolul Juan Mayorga au abordat chestiunea Holocaustului prin prisma memoriei În Toujours l'orage (1997) și respectiv Himmelweg (2002) protagoniștii se întorc, după zeci de ani, asupra evenimentelor traumatice din 1944, moment în care au asistat neputincioși sau au participat la pervertirea vieții și a teatrului de către naziști Vom analiza modalitățile mecanismului memorial, între care dispozitivele metateatrale ce facilitează re- prezentarea evenimentului traumatic Cuvinte-cheie: memorie, traumatism, teatru concentraționar, Terezin Limbajul păpuşăresc-Cod de (re)memorare şi teatralizare Raluca BUJOREANU-HUȚANU Rezumat: Începând cu perioada preistorică, oamenii au acordat caracter simbolic unor obiecte şi, prin animare, le-au transformat în mijloace de comunicare a unor adevăruri profunde despre om şi viaţă Nevoia de comunicare a stat la baza conceperii unui sistem de reprezentare prin intermediul căruia au fost create şi asumate forme exterioare de exprimare, un fel particular de a face vizibil invizibilul Cuvintele cheie: joc, sistem de comunicare, convenţie, simbol, experiment Memoria criticului de teatru Călin CIOBOTARI Rezumat: În textul de mai jos, încerc să abordez o relație foarte problematică între criticul de teatru și memorie Este memoria unui spectacol un barometru valid pentru judecarea valorii acelui spectacol? Cum funcționează memoria criticului de teatru? Cum definim și cum gestionăm uitarea/ absența amintirilor în teatru? Cuvinte cheie: teatru, memorie, critic de teatru File din memorie – Maeterlinck și creatorii de teatru ruși Cristi AVRAM Rezumat: Dramaturgia și eseurile lui Maurice Maeterlinck au constituit punctul de plecare al unor schimbări esențiale în arta reprezentației teatrale, în trecerea de la realismul devenit naturalism către spectacolul în care esențializarea și teatralitatea sunt pașii ce duc spre revitalizarea teatrului Regizorii ruși V E Meyerhold și K Stanislavki sunt două personalități ale scenei de teatru ruse care au căutat noi forme de teatru Analizând primii pași ai regiei lui Meyerhold, e lesne de observat că rădăcinile simboliste ale manierei de a face teatru se regăsesc în arta spectacolului francez, inspirat și de Maeterlinck La rândul său, Stanislavski, maestrul Teatrului de Artă din Moscova, este primul regizor care pune în scenă Pasărea albastră, înainte ca textul să fi fost publicat Vom urmări în rândurile ce urmează file din memoria teatrului rus care fac referire la aceste episoade Cuvinte cheie: Maeterlicnk, Meyerhold, Stanislavki Memoria celor ce nu au voce Verbatim, cvasi-verbatim, mockumentar Răzvan MUREȘAN Rezumat: Această lucrare examinează o serie de practici circumscrise teatrului verbatim, care apelează la interviuri sau alte materiale documentare, cu scopul angajării publicului în raport cu subiecte urgente, controversate, de interes general sau local Deși a intrat relativ recent în instrumentarul teatral, verbatim s-a dovedit a fi o metodă flexibilă, deschisă unor exprimări dintre cele mai diverse Vom urmări abordările unor regizori sau dramaturgi, ca Anna Deveare Smith, Moisés Kaufman, David Hare, Max Stafford-Clark, Richard Norton-Taylor sau Alecky Blythe, preocupați să reflecte realitatea nedeformată, dar să ofere în acelaști timp o experiență teatrală intensă În acest sens, analizăm modul în care se negociază tensiunile între obiectiv și subiectiv, între real și ficțional, între conținut și formă, precum și impactul pe care îl au aceste alegeri asupra produsului artistic, respectiv în ce măsură autenticitatea surselor rămâne nealterată atunci când ajunge pe scenă Cuvinte cheie: teatru documentar, verbatim, interviu, autenticitate, real De ce este nevoie de memorie? Vasilica BĂLĂIȚĂ Rezumat: O întrebare fundamentală pentru studiul a orice, inclusiv al mișcării scenice în teatru O întrebare necesară în orice demers artistic și, cu toate acestea, pusă continuu în pericol de presiunea informației, de viteza tehnologiei, de imperativul lui ACUM, dumnezeul timpului globalizării și al epocii consumeriste Ceea ce urmărim în studiile noastre aplicate de antroplogie teatrală, ar fi descoperirea unei linii de expresie personală distinctă în arta reprezentării teatrale, care să poată fi reluată și cultivată ulterior de actor pe nivele diferite de maturitate artistică Memoria, antrenamentul și atenția ne permit eliminarea șabloanelor de mișcare și gândire scenică Memoria ne ajută în însușirea unei deprinderi și conștiințe a lucrului personal Ne ajută să putem schimba oricând modul de învățare, pentru a deveni mai conștienți Până la urmă, în absența memoriei subiective, devine imposibil să ne mișcăm conștienți în timpul și spațiul propriilor vieți… Cuvinte cheie: memorie, timp, spațiu, studii aplicate, șabloane Reprezentarea și viziunea internă instrumente ale creației scenice Camelia CURUȚIU-ZOICAȘ Rezumat: Actorul, prin intermediul memoriei, a imaginilor și reprezentărilor sale va conferi gestului, mișcării și acțiunii scenice rezonanța potrivită În contextul scenic, reprezentarea, imaginile mintale și viziunea internă dau viață, unitate, frumusețe, veridicitate rolului, alcătuiesc imaginea scenică în mod expresiv și original Actorul, în crearea rolului său, folosește pe de-o parte ca suport memoria (senzorială, vizuală, auditivă, gustativă, olfactivă, kinestezică, imagistică, cognitiv voluntară, involuntară și afectivă) și experiențele trecute și pe de altă parte senzațiile, percepțiile, reprezentările și imaginația reproductivă Memoria și imaginația, reprezentările și imaginile mentale, devin astfel, ustensile primordiale în creația scenică ele avand puterea extraordinară de actualizare în mod intuitiv, relevant și semnificativ a experiențelor actorului Dacă prin intermediul memoriei, actorul, are posibilitatea de a reproduce, evoca și experimenta sunete, imagini, situații, spații, circumstanțe și relații din experiența sa anterioară, prin intermediul reprezentărilor, a imaginilor și a imaginației reproductive, acesta se detașează de această realitate concretă, poate crea o lume nouă, imaginară și fantastică Actorul trebuie să fie conștient de ustensilele cu care lucrează, trebuie să-și dezvolte flexibilitatea și mobilitatea imaginației prin reconstrucția și recombinarea unor reprezentări, prin elaborare de imagine: evocarea unei imagini, studierea în detaliu a acesteia, completarea, dezvoltarea și influențarea dirijată a imaginii prin intervenție subtilă, sugestie și colaborare în vederea încorporării sau a întruchipării scenice Cuvinte cheie: memorie, amintire, imaginație, reprezentare, senzație, percepție, imagine mintală, viziune internă, organicitate scenică, creație Medeea – sau fantasmele femeii din noi Oana BOTEZATU (SANDU) Rezumat: De la generație la generație, profesorul de teatru se află în fața unei experiențe noi și de aceea, de fiecare dată, trebuie să abordeze diferit grupul de studenți, încercând să găsească punctele comune, liantul care să unească echipa, să o determine să funcționeze impecabil, unitar Ținând cont că fiecare student vine cu experiențe de viață diferite, o personalitate diferită de a celorlalți actanți, viziuni și expectanțe diferite, profesorul are sarcina dificilă, în prima etapă, de a construi o echipă, de a-i determina pe studenți să conștientizeze că toți trebuie să ”pună umărul” la construirea spectacolului (examenului), să se ajute, să asculte, să fie prezenți și implicați Scena nu e o luptă personală, ci o luptă de idei, care ne ajută să evoluăm, să creștem profesional și de aceea teatrul nu se poate face într-un mediu ostil, conflictual Iată cum, tocmai din această necesitate de a uni un colectiv dezbinat format din studenți extrem de talentați dar cu personalități total diferite și puternice, profesorul de Arta actorului a propus ca temă de studiu pentru primul semestru teatru antic, obligând echipa să fie pe tot parcursul repetițiilor și spectacolului-examen în scenă, dând suflet și voce Corului, să se asculte, să preia stări și să pună fiecare o cărămidă în construcția personajelor principale, care, prin viziunea regizorală, aparținea tuturor și nu unui singur interpret Așa s-a construit o echipă închegată și unită și un spectacol de festival: Medeea Cuvinte cheie: teatru antic, Medeea, Arta actorului, Facultatea de Teatru, Iași, Oana Sandu Dilema rolului de compoziție Doru AFTANASIU Rezumat: Oare ce am putea să înțelegem, prin expresia „rol de compoziţie”? La întrebarea aceasta vom încerca să găsim un răspuns cât mai cuprinzător Vorbim oare numai de acele „roluri de caracter” pomenite de Stanislavski? Reperul acesta poate fi luat în considerare pentru că acele roluri de caracter presupun compunere scenică, aşa cum îşi descrie Stanislavski propriile experienţe în munca sa de actor Să fie oare acesta singurul reper? Să considerăm drept roluri de compoziţie doar personajele care din text reclamă compunere scenică? Într-adevăr, există personaje care presupun în construcția lor elemente ce nu aparțin omului-actor Rolul de compoziţie nu se limitează așadar numai la câteva repere evidente, găsite în text Analizate mai atent, unele personaje pot să ceară compunere scenică bazată pe elemente exterioare, chiar dacă nu se pune problema în aparență Însă nu trebuie să înţelegem greşit lucrurile şi să ajungem la concluzia că toate rolurile, la o profundă analiză psihologică, devin roluri de compoziţie Dacă suntem de acord că în construcția unui personaj intră foarte multe punctări care ţin de exteriorizare, trebuie avute în vedere cazurile în care aceste sugestii pornesc de la regizor Unii regizori pretind efecte scenice de la actori, acestea contrazicând uneori linia firească a personajului creat de autor, poate chiar schimbând în întregime construcţia acestuia Cât de condamnabil este totuşi efectul actoricesc? Există doar din dorinţa de simulare a virtuozităţii? E nevoie de o distincţie în acest sens Termenul „efect” în compoziție poate fi acceptat în sensul elementului ajutător realizării contrastelor, indispensabile creaţiei scenice, de care vorbește Michael Cehov în Către actori Soluţiile ce nu ţin de firescul elementar îi pot crea actorului o insuportabilă senzaţie de stângăcie, ducând inevitabil la efort Efortul ce nu va trece neobservat de către spectator Iar spectatorul,mai totdeauna fără ezitare, aruncă un verdict negativ asupra unei astfel de prestaţii Și totuși, manifestările vizibile aparent haotice pot fi trăite din interior, înlăturându-se efortul de interpretare şi falsitatea Actorul poate evita unele stângăcii în trăirea interioară, stângăcii de care vorbește – printre alţii – şi Dario Fo Cuvinte cheie: compoziţie, rol de caracter, tehnici de actorie Memoria teatrului Teatralizarea memoriei Bogdan Lucian GUȚU Rezumat: Teatrul artă ca artă vie care are ca scop central viața, existența, adică ceea ce poate percepe materia ca pe un ansamblu de imagini, punt de întâlnire al spiritul cu materia, intră pe tărâmul memoriei, în clipa în care cere indicații precise necesare reprezentației scenice Memoria este un organism viu, este focul din bucătăria teatrului Îl percepem pe Hamlet acționând pe scenă pentru că ne amintim că l-am perceput, iar Hamlet-ul pe care îl vom vedea peste câțiva ani, într-un cu totul alt timp, într-o altă geografie, va fi perceput, criticat, înțeles, prin evocarea amintirilor care au supraviețuit sau au fost adaptate, transformare, reinterpretate Memoria mijlocește întâlnirea dintre actor și personaj, memoria mijlocește întâlnirea între regizor și text, între regizor și concept, memoria îl aduce pe dramaturg fața în față cu opera sa În Neînțelegerea, Albert Camus imaginează dimensiuni psihologice unde memoria joacă rolul de mecanism central Suntem față în față cu omul absurd, care prin conștientizarea morții și a crimei își întâlnește adevărul, dar în același timp descoperim o disociere a personajelor care păstrează, în pofida rigidității și a răcelii, aparența unei fluidități structurale și funcționale Dialogul are rezonanța unei frecvențe care vibrează dinspre râul memoriei colective Memoria individuală s-a scindat și urmează să fie absorbită de o altă memorie, una a teatrului, o memorie universală, o memorie a unui teatru care s-a născut din memorie Cuvinte cheie: memorie, teatru, inconștient, personaj, arhetip Cronica teatrală – un diapozitiv al vremii Oana-Nicoleta BARTOȘ-AGAVRILOAIE Rezumat: Critica teatrală depozitează o parte importantă a memoriei teatrului, condensând ritmul vieții teatrale Ea însumează o veritabilă colecție de opinii/comentarii critice privind jocul actoricesc, gândirea regizorală, repertoriu, decor, costume, reușind să creioneze o imagine a universului teatral Prin intermediul său, devenim martori atemporali ai derulării un diapozitiv, în care se conturează profilul teatrului românesc din a doua jumătate a secolului al XIX-lea Văzută ca o oglindă a timpului, critica teatrală ne permite să înțelegem practicile, opiniile și valorile de atunci și să analizăm gradul funcționalității acestora în contemporaneitate Cuvinte cheie: critică teatrală, rolul cronicilor teatrale, a doua jumătate a secolului al XIX-lea, contemporaneitate Metoda analizei active și rolul ei în raportul dintre conținut și forma unui spectacol Boris FOCȘA Rezumat: Analizând șirul de probleme care apar în urma corelației dintre conținutul și forma unui spectacol, ajungem la concluzia că majoritatea din ele apar din motivul necunoașterii și atitudinii greșite față de metodologia teatrală moștenită de la marele reformator al scenei - K Stanislavski, în mod special față de ultima sa descoperire - metoda analizei active Această metodă cuprinde atât teoretic, cât și practic întregul proces de transpunere scenică a unei opere dramatice, ajutându-ne în acest fel sa-i găsim într-un mod organic echivalentul ei scenic Este total greșit să confundăm o metodă atât de utilă în procesul creației scenice, care reprezintă o tehnică și o modalitate de transpunere deja verificată cu multiplele estetici teatrale apărute Până în prezent , cu excepția modului empiric de creație, există o singură metodă de distingere a unei forme unice și adecvate, care ar reda cel mai bine conținutul unei opera dramatice - metoda analizei active Această metodă presupune cunoașterea rațională și emotivă a ideii aduse de către autor în opera sa, cunoașterea gândului care traversează fiece scenă și frază din ea, la fel și atitudinea emotivă trezită de acest gând față de evenimente precum și față de personajele din ea Cuvinte – cheie: metodă, transpunere, acțiune, eveniment, situații propuse Rolul și identitatea tânărului dramaturg în teatrul românesc de azi Dramaturgul între două paradigme: autor de piese de teatru sau intermediar între spectacol și public Adriana CREANGĂ Rezumat: Scopul acestei lucrări a fost identificarea rolului și identității tânărului dramaturg român în procesele de teatru colaborativ din țară Principalele mijloace de cercetare au fost interviul și asistarea participativă prin implicarea propriuzisă la realizarea unui spectacol Am plecat de la ipoteza că dificultățile în procesul de lucru încep încă din facultate, ca urmare a lipsei de comunicare între secțiile facultăților de Teatru Cuvinte cheie: Tânărul dramaturg român, Rolul dramaturgului, identitatea dramaturgului, teatru colaborativ Festivalurile de teatru – o arhivă colectivă Petronela-Ramona IACOBUȚE Rezumat: Teatrul poate fi privit şi ca o arhivă colectivă la care apelăm pentru a înţelege mai bine lumea din jur, tendinţele şi curentele artistice, umanitatea Fiecare participant la un act teatral, fie că este spectator sau creator, îl încarcă cu emoţii şi deci cu amintiri Teatrul, în toate formele sale consolidează comunităţi, iar festivalurile de teatru sunt un foarte bun prilej de popularizare a producţiilor teatrale, de la nivelul unor comunităţi restrânse, la nivel macro Diversitatea este un ingredient esenţial pentru stimularea imaginaţiei şi o mai bună înţelegere a unui domeniu de interes Tocmai de aceea, un festival de teatru cu acoperire internaţională, aşa cum este şi Festivalul Internaţional de Teatru pentru Publicul Tânăr de la Iaşi (FITPTI), trebuie să facă publicului său cât mai multe trimiteri referenţiale la context şi la viaţa artistică dintr-o comunitate în ansamblul său Pentru a atinge un astfel de obiectiv, pe lângă reprezentaţiile scenice propriu-zise, expoziţiile cu tematică teatrală, lansările de carte, instalaţiile interactive, seminariile de critică teatrală, rezidenţele pentru tinerii dramaturgi, spectacolele-lectură sunt mai mult decât necesare Dacă ne referim la memoria colectivă îmbogăţită prin teatru, am putea spune că spectacolele de teatru au o viaţă scurtă Însă, de cele mai multe ori, cele care au cu adevărat un impact major şi creatorii lor se regăsesc şi în cărţi Şi, se ştie, cărţile au o viaţă mult mai lungă Organizatorii FITPTI au înţeles de la început acest lucru şi au acordat cărţii de teatru un loc important în cadrul evenimentului Cuvinte cheie: teatru, memorie, festival de teatru, carte de teatru, teatrul şi comunitatea Cu ochi de critic despre critica românească Din memoriile fluctuantului dezgheț Recenzie la cartea Teatrul în diorame Discursul criticii teatrale în comunism Fluctuantul dezgheț 1956-1964 de Miruna Runcan Ioana PETCU Rezumat: Cartea Mirunei Runcan umple un spațiu încă gol al literaturii de specialitate și, deopotrivă, este fructul cercetării unei minți constant preocupate de statutul criticii în România, de meandrele unui lung proces cu stagnări și cu episoade de boost în panorama pre- și post-decembristă Complexul studiu apărut la EdituraTracus Arte, în acest an, se așază pe raftul bibliotecii între titlurile anterioare ale autoarei, completând (și probabil urmând a fi continuat) portretul poliform, privit din interior și din exterior, al comentariului critic în arealul teatrului nostru Cuvinte cheie: Miruna Runcan, critică de teatru, comunism, revista Teatru 